Na osnovu člana 99. Zakona o igrama na sreću (Službeni glasnik RS br. 111/12) IT Expert d.o.o., sa sjedištem u Banja Luci, adresa: Kralja Petra I Karađorđevića 92, JIB: 4404505560009 u daljem tekstu: Organizator), utvrđuje

**SLUŽBENA PRAVILA ZA NAGRADNU IGRU „Flipsaj i osvajaj “**

**Član 1. Naziv nagradne igre i organizator**

* 1. Naziv nagradne igre: Flipsaj i osvajaj
  2. Organizator: IT Expert d.o.o, JIB: 4404505560009, u ime kompanije "Branded" d.o.o.

1.3. Nagradna igra će se provoditi po odredbama koje su ovdje napisane (u daljnjem tekstu: Pravilnik), a koje su obavezne za sve učesnike.

1.4. Nagradna igra je organizovana kao marketinška promocija s ciljem da se promovišu proizvodi kompanije Majevica dd.

**Član 2. Pravni izvori**

2.1. Nagradna igra je nastala u skladu sa odredbama Zakona o zaštiti potrošača.

**Član 3. Teritorija i trajanje nagradne igre**

3.1. Nagradna igra je organizovana i vršiti će se na teritoriji Republike Srpske u svim trgovinama Bingo d.o.o. na području Republike Srpske u kojima će se za vrijeme nagradne igre nalaziti promotivni materijali s informacijama o učešću u nagradnoj igri.

3.2. Trajanje nagradne igre je u periodu od 11.06.2021. (u 00:00) do 11.07.2021. godine (u 23:59)

**Član 4. Pravo na učešće**

4.1 Sve fizičke osobe koji imaju prebivalište / imaju stalno prebivalište u Bosni i Hercegovini, koji prihvataju odredbe i uslove ovih pravila (u daljnjem tekstu učesnici) mogu učestvovati u ovoj nagradnoj igri. Zaposlenici Organizatora i kompanije Bingo d.o.o. kao i članovi njihove uže porodice (sin/kćerka, roditelji, brat/sestra ili supružnik) ne mogu učestvovati u ovoj nagradnoj igri.

4.2. Učešćem u ovoj nagradnoj igri, učesnici potvrđuju da su u potpunosti svjesni ovih odredbi i izražavaju svoju saglasnost u vezi sa istim. Učešće u ovoj nagradnoj igri je jednako prihvatanju obaveze da poštuju ta pravila.

**Član 5. Način učestvovanja**

5.1. Kupovinom bilo kojeg proizvoda iz linije Gold flips i Mr. Puffins , u bilo kojem maloprodajnom objektu Bingo d.o.o., u minimalnoj vrijednosti od 2 KM (sa uključenim PDV-om),, kupac stiče pravo učestvovanja u nagradnoj igri.

5.2. Kupovina mora biti iskazana i evidentirana na jednom fiskalnom računu.

5.3. Spisak proizvoda kompanije Majevica d.d. koji učestvuju u nagradnoj igri:

* Gold flips sa kikirikijem 25gr
* Gold flips sa kikirikijem 50gr
* Gold flips sa kikirikijem 140gr
* Gold flips sa kikirikijem 225gr
* Mr. Puffins 40gr
* Mr. Puffins 85gr

5.4. Kupci koji su izvršili kupovinu proizvoda,potrebno je da pošalju sms poruku na broj 091 112 406.

5.5. Sadržaj sms poruke je: broj fiskalnog računa (razmak) ime i prezime(razmak)grad.

Primjer poruke: 12345 MARKO MARKOVIĆ BANJALUKA

5.6.U sadržaju sms poruke broj fiskalnog računa je broj jednog fiskalnog računa na kojem je evidentirana kupovina proizvoda u minimalnoj vrijednosti od 2 KM (sa uključenim PDV-om).

5.7. Broj fiskalnog računa je oznaka BF na fiskalnom računu.

**Član 6. Nagradni fond**

U ovoj nagradnoj igri Organizator obezbjeđuje sljedeće nagrade:

|  |  |  |  |  |
| --- | --- | --- | --- | --- |
| **Tip nagrade** | **Opis nagrade** | **Količina** | **Jedinična cijena (PDV 17% uključen)** | **Total KM**  **(PDV 17% uključen)** |
| **GLAVNA** | PlayStation 5 igraća konzola | 1 | 1.099,00 | 1.099,00 |
| **SEDMIČNA** | Samsung A51 Mobitel | 4 | 549,00 | 2.196,00 |
| **DNEVNA** | Lopta fudbalska Adidas | 31 | 14,90 | 461,90 |
| **DNEVNA** | Poklon paket DD Majevica | 31 | 7,00 | 217,00 |
|  | Total | 67 |  |  |

Ukupna vrijednost nagrada je 3.973,90 (PDV uračunat) po fiksnom kursu Centralne Banke, na dan 01.05.2021.

**Član 7. Izvlačenje dobitnika nagrada**

Izvlačenje dobitnika dnevnih nagrada bit će organizovano po slijedećem sistemu:

|  |  |  |  |  |
| --- | --- | --- | --- | --- |
| R.br. | Datum izvlačenja | Dani (datumi) učešća koje obuhvata datum izvlačenja | Ukupna količina nagrada po datumu izvlačenja | Opis nagrade |
| 1 | 14.6.2021 | 11, 12 i 13.6.2021 | 6 | 3x Lopta fudbalska Adidas, 3x Poklon paket DD Majevica |
| 2 | 18.6.2021 | 14, 15, 16 i 17.6.2021 | 8 | 4x Lopta fudbalska Adidas, 4x Poklon paket DD Majevica |
| 3 | 21.6.2021 | 18, 19, 20.6.2021 | 6 | 3x Lopta fudbalska Adidas, 3x Poklon paket DD Majevica |
| 4 | 25.6.2021 | 21, 22, 23, 24.6.2021 | 8 | 4x Lopta fudbalska Adidas, 4x Poklon paket DD Majevica |
| 5 | 28.6.2021 | 25, 26, 27.6.2021 | 6 | 3x Lopta fudbalska Adidas, 3x Poklon paket DD Majevica |
| 6 | 2.7.2021 | 28, 29, 30.6.2021, 1.7.2021 | 8 | 4x Lopta fudbalska Adidas, 4x Poklon paket DD Majevica |
| 7 | 5.7.2021 | 2, 3, 4.7.2021 | 6 | 3x Lopta fudbalska Adidas, 3x Poklon paket DD Majevica |
| 8 | 9.7.2021 | 5, 6, 7, 8.7.2021 | 8 | 4x Lopta fudbalska Adidas, 4x Poklon paket DD Majevica |
| 9 | 12.7.2021 | 9, 10 i 11.7.2021 | 6 | 3x Lopta fudbalska Adidas, 3x Poklon paket DD Majevica |

Izvlačenje dobitnika sedmičnih nagrada bit će organizovano po slijedećem sistemu:

|  |  |  |  |  |
| --- | --- | --- | --- | --- |
| R.br. | Datum izvlačenja | Dani (datumi) učešća koje obuhvata datum izvlačenja | Ukupna količina nagrada po datumu izvlačenja | Opis nagrade |
| 1 | 18.6.2021 | 11.6. – 17.6.2021 | 1 | Samsung A51 Mobitel |
| 2 | 25.6.2021 | 18.6. – 24.6.2021 | 1 | Samsung A51 Mobitel |
| 3 | 2.7.2021 | 25.6. – 1.7.2021 | 1 | Samsung A51 Mobitel |
| 4 | 12.7.2021 | 2.7. – 11.7.2021 | 1 | Samsung A51 Mobitel |

Izvlačenje dobitnika finalne nagrade bit će organizovano po slijedećem sistemu

|  |  |  |  |  |
| --- | --- | --- | --- | --- |
| R.br. | Datum izvlačenja | Dani (datumi) učešća koje obuhvata datum izvlačenja | Ukupna količina nagrada po datumu izvlačenja | Opis nagrade |
| 1 | 12.7.2021 | 11.6. – 11.7.2021 | 1 | PlayStation 5 igraća konzola |

**Član 8. Mehanizam slanja SMS poruka**

Cijena SMS poruke je 0,10 KM + PDV za korisnike iz svih mobilnih mreža (BH Telecom, HT Eronet i mtel). Cijene SMS poruka se neće mijenjati tokom nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri kao i jedinstveni sigurnosni SMS kod. U slučaju da šalju neispravan sadržaj dobiće povratnu poruku da je njihova poruka nevažeća. Broj dobitnika odgovara broju nagrada navedenih u čl. 6. Dobitnik (dobitnici) će biti izvučen (izvučeni) putem aplikacije kroz kompjuterski softver gdje će biti objedinjeni svi učesnici koji su učestvovali u nagradnoj igri putem SMS poruka. Organizator ne snosi odgovornost za bilo kakve probleme nastale tokom promotivnog perioda, a koje se odnose na tekstualne poruke, internet i mobilne mreže sa kojih se poruke šalju te probleme koji su tako nastali i koji nemaju veze sa voljom Organizatora. SMS poruke se šalju/unose od 11.06.2021. do 11.07.2021. do 23:59h. Neće se uzeti u obzir vrijeme kada je poruka poslana već kada je primljena. Jedan učesnik može poslati neograničen broj poruka za neograničen broj kupovina učestvujućih proizvoda iskazanih na odvojenim računima, ali biti dobitnik jedne od nagrada. Potvrde o kupovini (fiskalne račune) treba sačuvati kao dokaz o kupovini. Nakon izvlačenja, od dobitnika nagrade će se tražiti da predoči Organizatoru račun od kupovine da bi se potvrdilo da je kupovina obavljena u skladu sa mehnaizmom ovih Pravila i u periodu nagradne igre.

Svim korisnicima je dostupna Viber text Korisnička podrška na broju 066 020 020 (isključivo u pisanoj formi).

**Član 9. Dodjela nagrada i izvlačenje dobitnika**

Nakon nagradnog izvlačenja putem posebno kreiranog softverskog sistema i spoznaje o sretnim dobitnicima nagradne igre, dobitnici će biti obavješteni o nagradi i načinu preuzimanja. Dobitnik će biti obavješten SMS-om od strane Organizatora u roku od 3 radna dana nakon izvlačenja. Ukoliko nakon 3 radna dana osoba koja je imenovana za dobitnika ne bude mogla biti kontaktirana ili u slučaju da učešće nije validno, rezerve će biti kontaktirane po redoslijedu izvlačenja. Zbog provjere validnosti, dobitnik treba poslati kopiju ili skeniran račun putem broja telefona (Viber text 066 020 020), e-maila ili faxa na adresu/broj koji će im predočiti Organizator, u roku od maksimalno 3 radna dana, u suprotnom će se izvučeni prvi rezervni dobitnik kontaktirati.

U slučaju kada je dobitnik nagrade maloljetnik, nagradu mogu preuzeti roditelji/staratelji s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja.

**Član 10. Dostava nagrada i plaćanje poreza**

Nagrade će biti poslane i dostavljene na kućne adrese dobitnika. Osvojena nagrada ne može biti unovčena ili zamijenjena, niti prenijeta na treća lica. Sve obaveze Organizatora u pogledu dobitnika nagrada prestaju u momentu preuzimanja nagrada. Porez na nagrade snosi Organizator u skladu sa članom 102. i 103 Zakona o igrama na sreću Republike Srpske.

**Član 11. Osobni podaci**

11.1. Učesnici i dobitnici u ovoj nagradnoj igri prihvataju da njihova imena, adresa i fotografija mogu biti korišteni i objavljivani kao foto, audio i video materijal od strane Organizatora, Klijenta i Partnera, u svrhu objava vezanih uz ovu nagradnu igru. Učestvovanjem u nagradnoj igri učesnici daju dozvolu Organizatoru da prikuplja, sprema i obrađuje njihove lične podatke u svrhu provođenja ove nagrade igre kao i promo aktivnosti nakon završetka nagradne igre. S tim u vezi, učesnici u nagradnoj igri daju podatke (ime, prezime, grad, kontakt telefon).

11.2. Učesnik je slobodan u svakom trenutku trajanja nagradne igre uskratiti svoju saglasnost vezanu uz prikupljanje, korištenje i obradu osobnih podataka slanjem takvog maila na info@branded.ba te prihvaća da takvo uskraćivanje može rezultirati nemogućnosti sudjelovanja u nagradnoj igri. Učesnik pristaje da se njegovi osobni podaci dani odnosno vezani za Nagradnu igru mogu obrađivati i koristiti bez daljnje posebne privole Učesnika. Organizator će poduzeti sve potrebne korake da zaštite osobne podatke u skladu s važećom regulativom.

11.3. Učesnik je dužan prilikom davanja podataka dati istinite, tačne i potpune kontaktne podatke o sebi. Učesnik je saglasan da ga Organizator kontaktira koristeći njegove kontaktne podatke.

**Član 12. Objava pravila i dobitnika nagradne igre**

12.1. Pravila nagradne igre će biti objavljena u dnevnom listu “Nezavisne novine” nakon odobrenja Republičke Uprave za igre na sreću u entitetu Republici Srpskoj, u skladu sa zakonom.

12.2. Pravila ove nagradne igre kao i lista dobitnika će biti objavljena bez naknade na društvenim mrežama (Facebook i Instagram profili Corn flips) te na web stranici [www.bingotuzla.ba](http://www.bingotuzla.ba).

12.3. U periodu od najviše 15 radnih dana od dana izvlačenja, rezultati i imena dobitnika biće objavljena na društvenim mrežama (Facebook i Instagram profile Corn flips) te na web stranici [www.bingotuzla.ba](http://www.bingotuzla.ba).

**Član 13. Otkazivanje nagradne igre**

13.1. Organizator zadržava pravo da prekine nagradnu igru u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema učesniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise od Organizatora. Učesnik koji sudjeluje u nagradnoj igri prihvata prava i obveze ovih Pravila.

13.2. Organizator zadržava pravo promjene Pravila uz prethodnu saglasnost Federalnog Ministarstva Finansija, o čemu će svi učesnici biti pravovremeno obaviješteni objavom u dnevnim novinama. Odluke Organizatora donesene prema Pravilima o provođenju nagradne igre konačne su i obavezujuće za sve učesnike. U slučaju bilo kakvih sporova koje mogu nastati između Organizatora i učesnika, oni će se riješiti u duhu dobrih poslovnih običaja. Ako stranke ne mogu naći zajedničko rješenje, obje strane uključene u spor će isti pokušati riješiti u duhu dobrih poslovnih običaja. Ako stranke ne mogu naći zajedničko rješenje, obje strane uključene u spor će isti riješiti pred Osnovnim sudom u Banja Luci.

**Član 14**. **Stupanje pravila na snagu**

Učešćem u nagradnoj igri, učesnici prihvataju pravila nagradne igre kao obavezujuće.

Pravila stupaju na snagu po osnovu Rješenja broj 06/4-463-1214/21, od dana 24.5.2021. izdatog od strane Republičke Uprave za igre na sreću RS.